,COLEGIUL  ECONOMIC  “VIRGIL  MADGEARU” TG-JIU
NR…………DATA………........
REGULAMENT  PRIVIND  ORGANIZAREA  ŞI  DESFĂŞURAREA
      CONCURSULUI  ȘI SIMPOZIONULUI  REGIONAL “EUROPA  ŞI  NOI “

EDIŢIA  a  X-a  -  2024
1.PREZENTARE  GENERALĂ

             Concursul, aflat la cea de-a zecea  ediţie în anul şcolar 2023-2024, are drept scop cunoașterea istoriei și valorile europene, a patrimoniului cultural  din perspectiva abordării interdisciplinare de către elevii din învăţământul liceal și gimnazial, pentru a întări sentimentul existenței unei identități europene, a promova diversitatea culturală, coeziunea socială, dezvoltarea durabilă, competitivitatea și convergența.
În contextul a 17 ani de la integrarea României în Uniunea Europeană, Colegiul Economic ”Virgil Madgearu „  din Târgu Jiu,  propune a X-a ediţie a concursului, dedicată zilei de 9 Mai , având ca temă Cultura alimentației/ Mijloace de transport sustenabile..
Concursul se adresează elevilor cu aptitudini, înclinaţii şi interese deosebite în domeniul ştiinţelor socio-umane, economiei,  geografiei, educației antreprenoriale,  istoriei,  informaticii etc. 
Simpozionul adresat cadrelor didactice are ca scop creșterea calității procesului de învățământ prin valorificarea experienței didactice, schimb de idei și opinii, prezentarea unor exemple de bune practici,  prin tematica propusă: Starea de bine în școală.
2. PROBE  -CONCURS  ELEVI        
Temă: Cultura alimentației/Mijloace de transport sustenabile 
(ex. Sisteme alimentare sustenabile, Comportament alimentar responsabil, Rolul social al mâncării în diverse comunități și contexte de viață, Mobilitate sustenabilă prin vehicule nepoluante/combustibili alternativi, ș.a.)
a .  Secţiunea  POWER  POINT 
· Prezentarea trebuie să conțină  maxim 20 slide-uri cu titlu, elemente  multimedia, animație, sunete, sursă documentare și fontul: titlu l –  48, subtitlul – 36, text – 32.  
· Materialul se va trimite în format electronic.
b. Secțiunea – POSTER/FOTOGRAFIE 
· Format poster A3/A4, trimis în format fizic pe adresa CEVM;

· Fotografia format fizic orice dimensiune, transmisă pe adresa CEVM.
c. Secțiunea – GRAFICĂ/PICTURĂ   
· Grafică – tuș, creion -  format A3/A4, lucrări trimise pe adresa CEVM, în format fizic;
· Pictură – acuarelă, tempera,  tehnică mixtă - lucrări trimise pe adresa CEVM, în format fizic.
d. Secțiunea – SPOT VIDEO 
· Spoturi video cu durata 30-60 secunde, circumscrise temei, trimise în format electronic.
3. ETAPELE CONCURSULUI :
Acest concurs se desfăşoară  la nivel  regional şi are următoarele etape: pe şcoală /locală ) şi  regională . Pentru etapa regională se califică din fiecare liceu lucrările care au obţinut minim 80 puncte, conform criteriilor de evaluare menţionate în prezentul regulament, pentru fiecare secţiune  a concursului .
Graficul de derulare a concursului cuprinde :

· Etapa pe şcoală (locală): 01 Martie-22 Aprilie 2024
· Etapa regională: 22 Aprilie -9 Mai 2024–COLEGIUL  ECONOMIC „VIRGIL MADGEARU” – Tg-Jiu .
4. ELEVII PARTICIPANŢI :
            La concurs participă elevi de la nivelul ciclului liceal (clasele IX-XII ) indiferent de filieră,  profil, specializare și din ciclul gimnazial. 
5. ORGANIZAREA COMISIILOR: 
           Formarea comisiilor de organizare şi evaluare la cele 2 etape ale concursului se realizează în conformitate  cu prevederile Regulamentului de organizare şi desfăşurare a concursurilor şcolare, incluzând  profesori care nu au participanţi în concurs.

Comisia de evaluare , concurs – etapa  regională:
· Preşedinte: Inspector educativ -ISJ Gorj;
· Vicepreşedinte: Director Colegiul Economic „Virgil Madgearu”, Târgu Jiu;
· Membri:  profesori de specialitate (notă: comisia de evaluare  se constituie pentru fiecare secțiune și are  în componență 2 profesori care nu au elevi  participanți la secțiunea respectivă);
· Secretar: 1 profesor/secretar/informatician.
Comisia de organizare  proiect regional:
· Preşedinte: Inspector de specialitate, științe socio-umane -ISJ Gorj;
· Vicepreşedinte: coordonator proiect
· Membri:  profesori CEVM și parteneri
· Secretar: 1 profesor/secretar/informatician.
6. EVALUAREA MATERIALELOR: 

            a) Power Point:
· 30 puncte pentru corectitudinea ştiinţifică a informaţiei;
· 20 puncte pentru coerenţa structurării informaţiei;
· 10 puncte pentru calitatea limbajului de specialitate utilizat;
· 30 puncte pentru realizarea materialului informatic astfel :
· 6 p. pentru coordonare  text-imagine;
· 6 p. pentru prezentarea argumentelor care să întărească  ideea din titlu;
· 6 p. pentru elemente multimedia atractive;
· 6 p. pentru aspectul estetic;
· 6 p. pentru originalitate.
· 10 puncte din oficiu
            b)Secțiunea – poster/fotografie; c)  Secțiunea Grafică/Pictură și d) Secțiunea Spot video:

· 30 puncte încadrarea în cerințe (tematică și dimensiune);
· 30 de puncte promovarea mesajelor pozitive;
· 30 puncte originalitatea mesajului;

· 10 puncte din oficiu.
7. SIMPOZION -CADRE DIDACTICE
Temă: Starea de bine în școală
(ex. Promovarea unor medii de învățare favorabile și sprijinirea bunăstării la școală, Învățarea socială și emotională, Reziliența în școli, Ce pot face școlile împotriva agresiunii, ș.a.)
   Toate lucrările simpozionului vor respecta cerințele:

· Titlul –Times New Roman , 14pt ,  Bold ,  Alignment center;

·  Textul va fi scris cu Times New Roman characters, 12 pt, la 1 rând , Alignment justifi;

·  Bibliografia  (Times New Roman , 12 pt , Alignment left ) Nume, iniţiala prenumelui , titlul , editura , anul .

·  Trimiterile vor fi numerotate în text conform ordinii înscrise în bibliografie .

· Materialul se va trimite în format electronic, sub forma eseului/referatului.
 Lucrările vor fi publicate într-un volum cu titlul “EUROPA  ŞI  NOI”-2024, cu ISSN.
8. DIPLOME/PREMII  ACORDATE: 

Se vor acorda un premiu I, un premiu II, un premiu III și  mențiune pentru fiecare secțiune de concurs. Se vor acorda și premii speciale de către instituția organizatoare conform Ordin privind aprobarea Metodologiei-cadru de organizare si desfășurare a competițiilor școlare și a Regulamentului de organizare a activităților cuprinse în calendarul activităților educative, școlare și extrașcolare. Toţi elevii participanţi la etapa regională primesc diplomă de participare .
Se vor acorda diplome de participare cadrelor didactice care trimit lucrări la simpozion și diplome de organizare echipei organizatoare.

9. DISPOZIŢII FINALE : 

           Lucrările elevilor participanţi la etapa regională și lucrările profesorilor, vor fi trimise   până  la data  limită de 22 aprilie 2024 pe adresa colegiului/ mail concurs.europacevm@yahoo.com .  
           Cadrele didactice coordonatoare  la mai multe secțiuni de concurs/simpozion, vor  arhiva documentele (materialele și fișele de înscriere)  și le vor denumi cu numele profesorului și localitatea de proveniență (maxim două lucrări coordonate de fiecare profesor, pentru concurs).

           Festivitatea de premiere va avea loc la C.E. „Virgil Madgearu”,  Târgu Jiu , în data de 9 mai 2024 .
Toţi elevii care au obţinut premii şi menţiuni, profesorii îndrumători , vor fi menţionaţi pe site – ul concursului http://concurseuropacevm.wixsite.com/concurseuropa , 
OBS.    Lucrările trebuie să fie 100% originale. Lucrările depistate cu plagiat, vor fi descalificate. 

 NOTĂ: Formularul de înscriere la concurs, dar şi  informaţii suplimentare se pot obţine  pe site – ul  concursului http://concurseuropacevm.wixsite.com/concurseuropa
Coordonator  Proiect,
Prof. Dr. Richter Adriana
Colegiul Economic „Virgil  Madgearu” Tg-Jiu ,

Director,
Prof. Dr. Badea Marius Dumitru

